OVO JE PRIČA O HARRYJU I MEGHAN IZ PRVE RUKE KOJA SADRŽI NIKAD VIĐENE SNIMKE
IZ NJIHOVE PRIVATNE ARHIVE. SVI INTERVJUI SNIMLJENI SU PRIJE KOLOVOZA 2022.
ČLANOVI KRALJEVSKE OBITELJI ODBILI SU KOMENTIRATI SADRŽAJE U OVOJ SERIJI.
Posljednji poziv putnicima za let devet jedan…
ODLASCI
Zdravo. Evo nas ovdje u uto… srijedu.
Srijedu, ne znam koji ožujka.
Upravo smo završili s dva tjedna…
naših zadnjih kraljevskih obaveza.
Teško je osvrnuti se i zapitati: „Što se, zaboga, dogodilo?“
„Kako smo dospjeli ovamo?“
…reći da je Britaniju jutros šokiralo…
…dramatično priopćenje princa Harryja i Meghan Markle…
…koji su odlučili odstupiti sa svih kraljevskih dužnosti…
Čini se da je princ Harry, citiramo, „na putu prema samouništenju“
OTOK VANCOUVER, KANADA
H je u Londonu, a ja ovdje…
Čak ne znam ni odakle bih počela.
-Hvala. -Hvala.
Dužnost mi je zaštititi moju obitelj.
OKRENULI LEĐA FIRMI
Kad si rođenjem predodređen za ovu ulogu,
i sve što uz to dolazi, zbog količine…
mržnje prema nama u posljednje tri godine, pogotovo prema mojoj supruzi
i sinu…
Haz, je li moja mama vani s Archiejem?
…zabrinut sam za sigurnost svoje obitelji.
K nozi.
Zapravo samo želim…
pobjeći od svega toga.
Ne znam što da više kažem.
Ovdje je riječ o dužnosti i služenju, i kao članu ove obitelji,
obveza mi je razotkriti eksploataciju
i korupciju u našim medijima.
Uništavaju nas jer ne prihvaćamo neke stvari.
Ovdje nije riječ samo o našoj priči.
Ovo je oduvijek bilo daleko veće od nas.
-…ne predstavlja vrijednosti Londona… -…vratiti kontrolu nad ovom zemljom…
Nitko ne zna cijelu istinu.
Ali mi je znamo.
Institucija je zna,
kao i naši mediji, jer su pratili priču.
I mislim da bi svatko na mome mjestu postupio jednako.
HARRY I MEGHAN
Zašto sam tako nervozan?
Htjela bih započeti kratkim podsjećanjem.
Ne znam jeste li već ovo vidjeli.
Pa sam vam htjela pokazati.
Hvala vam što nas gledate. Puno hvala i tebi, Meghan.
Veseliš li se gledanju The Southa kako bi vidjela više?
Da.
-Sjećaš se? -Ne.
Pjesma koja te uvijek pokrene?
Ajme, baš sam je slušala prije dolaska ovamo!
To je pjesma Nine Simone
„How it feels to be free.“
-Da? Ne znam tu pjesmu. -Jako je dobra.
-Baš je volim. -Svakako ću je potražiti.
Najjači ženski lik na televiziji?
Što sam odgovorila? Olivia Pope?
Olivia Pope.
Princ William ili princ Harry?
Ne znam.
Harry.
Harry? Može.
-Može. -Može. Ja ne…
Koje je godine to bilo?
U listopadu 2015.
-U listopadu 2015.? -Manje od godinu dana.
-Prije našeg prvog susreta? Oprosti. -Manje od…
-Naravno da biram tebe. -Dobro.
To samo ponovno pokazuje koliko nisi imala pojma.
A vidi gdje smo sad.
Vidi ovo. Kako bi ti to opisao, Archie?
Pa, sve je jako lijepo napravljeno.
Predivno je ovdje, zar ne?
Baš se zabavljaš, Archie.
Ovo je velika ljubavna priča.
Najluđe je to što… mislim da ova ljubavna priča tek započinje.
Znate, žrtvovala je život kakav je poznavala, slobodu u kojoj je uživala,
kako bi bila sa mnom u mojemu svijetu.
A vrlo brzo poslije toga, i ja sam žrtvovao život kakav sam poznavao
kako bih bio s njom u njezinu svijetu.
Je li Noah ondje?
Dobro jutro.
Zašto ste htjeli snimiti ovaj dokumentarac?
Neću reći da je to ugodno,
ali kad osjećaš da ljudi toliko dugo zapravo ne znaju tko si,
lijepo je dobiti priliku
da im se pruži nešto bolji uvid u sve što se dogodilo i tko smo mi uistinu.
Prijatelj nam je predložio da se snimamo kroz određeno razdoblje.
S obzirom na širenje svakakvih dezinformacija, pogotovo o nama
i našem odlasku, činilo nam se da je to dobra ideja.
Je li ovo prvi video dnevnik? Ne znam.
Razgovarali smo o tome. I dalje razgovaramo jer znamo
da ovog časa to možda nema smisla, no jednog dana će imati.
Evo nas. Petak je ili već koji dan, 17. travnja ili nešto…
Vidi, snijeg!
Stvarno smo se trudili zaštititi našu djecu najbolje što smo mogli
kao i razumjeti njihovu ulogu
u ovoj povijesnoj obitelji.
Ja kao otac i mi kao roditelji smatramo da je ključno imati slobodu odlučivanja.
Odnosno da biste, ako imate djecu, trebali moći sami odlučiti
što ćete podijeliti s javnošću.
Obje bebe spavaju.
Hladna je večer.
Došla sam ubrati nekoliko ruža.
U proteklih šest godina o nama su knjige pisali
ljudi koje ja ne poznajem.
Nije li logičnije da svoju priču ispričamo mi sami?
LONDON, SRPANJ 2016.
Meghan i ja upoznali smo se u srpnju 2016.
Netom prije no što smo se upoznali, odobrena je nova sezona serije Face.
Tad sam nekoliko mjeseci bila solo.
Bilo mi je samo do putovanja
i provoda s mojim curama.
U ljeto 2016. bila je planirala nekoliko putovanja
i htjela je uživati u slobodi.
Zbilja sam čvrsto odlučila da ću ostati slobodna
i da ću se samo zabavljati.
Kanila je proputovati Europu
kao slobodna žena.
Imala sam karijeru, dobar život…
Imala sam vlastiti put.
I onda se pojavio H.
On je doslovno… kao u filmu s iznenadnim obratom.
Meghan i ja upoznali smo se na Instagramu.
Listao sam da vidim što ima nova i jedna moja prijateljica
objavila je video s njih dvije, mislim da je bio sa Snapchata i…
Ajoj. S onim psećim ušima…
-Da, sa psećim ušima i… -Takvu me prvi put vidio.
Da, prvi put. Pitao sam se tko je to.
Presmiješno.
ZA: M. TEMA: HEJ X, PONEDJELJAK ĆE BITI SUPER ZABAVAN. MISLILA SAM…
I onda mi je poslala sljedeći e-mail: „Znam da želiš biti solo, ali…
jedan me prijatelj pitao za tebe i možda bi ga željela upoznati.“
Pitam koji prijatelj, a ona veli, „Princ Haz“. A ja ono: „Tko?“.
TKO JE PRINC HAZ?????
Tražila sam da vidim njegov profil.
I to je ono kad me pitaju jesam li ga guglala. Nisam.
Uvjeravali su me da je to nužno. Ali ja sam htjela
vidjeti njegov profil,
a ne što drugi govore o njemu.
Zanimalo me kako se sâm predstavlja.
Meni je to bio najbolji pokazatelj.
Vidjela sam da ima pregršt divnih fotografija
prirode i krajolika s putovanja u Afriku…
Potom smo razmijenili brojeve. Stalno smo komunicirali.
„Blago meni“, mislio sam.
Bila sam u Londonu, išla sam na Wimbledon.
Sjedile smo na mjestima
dijagonalno od kraljevske lože.
Čavrljale smo o muškarcima s kojima bi se moglo izaći
i sjećam se da sam pokraj poznatog lica ugledala zgodnoga glumca
pa sam je upitala: „A što kažeš na njega?“
Mislim da sam sutradan
doznala da ide na spoj s H-om.
Meghan mi se javila iz Londona
i napisala: „Silver, nećeš vjerovati kad ovo čuješ.“
Rekla je da će izaći s njim
i to nam je bilo silno zabavno.
Pitale smo se u kojem je svijetu takvo što moguće.
H: ONDA, ŠTO RADIŠ SUTRA NAVEČER?
NADAM SE DA TI JE ZABAVNO TAMO!
M: VRAĆAM SE U SOHO. SUTRA U 8 IMAM VEČERU,
ALI MOŽEMO PRIJE TOGA NA PIĆE AKO TI PAŠE. MOŽDA U 6?
H: DOGOVORENO!
Dogovorili smo se da ćemo se naći u Soho Houseu u ulici Dean.
Kasnio si.
Nisam mogla shvatiti zašto bi kasnio.
Ali stalno mi je slao poruke tipa: „Oprosti, zapeo sam u prometu.“
Uspaničario sam se i šizio. Sav sam se oznojio od stresa.
Tad ga nisam poznavala.
Pomislila sam: „Aha, takav je on igrač. Sve jasno.
To nije za mene.
-Neću sjediti…“ -Što bi to trebalo značiti?
Pa to da si jedan od onih frajera s tolikim egom
da nećeš… Da misliš kako će te svaka cura čekati pola sata.
Mene to uopće nije zanimalo.
A onda kad sam ušao…
-Zajapuren i mokar… -Bio si presladak.
Sva je bila, kao: „Oh, ti nisi… Nisi takav…“
Nisi takav.
-Jako mi je žao. -Bilo ti je žao.
I neugodno što si kasnio i…
Bio je tako… zabavan.
Osvježavajuće zabavan.
I stvar je u tome da smo zajedno bili poput djece.
Lijepo smo razgovarali oko sat vremena.
Ja sam nakon jednog sata morala otići
i rekla sam mu da imam druge planove.
Nazvala sam ga kasnije te iste večeri
i rekla: „Čuj, prekosutra odlazim.
Hoćeš da sutra skupa večeramo?“
Sigurno je mislio da sam onako američki direktna.
Zapravo, sigurna sam da mi je to i rekao.
I tako smo sutradan večerali u istom restoranu.
Kasnila je.
Molim?
Taj si put ti kasnila.
-Ja? -Aha.
Ne sjećaš se? Došla si direktno s tuširanja.
-S Wimbledona. -Da. Sjetila si se.
-Da. -Nije kasnila pola sata.
-Ne. Više pet, nekih… -Svega nekoliko minuta.
-Ali bilo ti je prilično neugodno. -Mrzim kasniti.
Dakle, vratila sam se s Wimbledona
onako sređena od glave do pete… Htjela sam otići doma pod tuš
i presvući se tako da više ličim na sebe.
Mogla si kasniti koliko si god htjela. Čekao bih te.
Želio sam te opet vidjeti.
Snimili smo jednu fotku. Htjeli smo ovjekovječiti osjećaj
od te večeri, kad smo sjedili u tom restorančiću i odlučili
da ćemo si dati šansu.
Tad me pogodilo. Mislio sam:
„Ova djevojka… ova žena je nevjerojatna.
Ona ima sve što sam tražio.
I tako je opuštena u mom društvu.“
Očito je imao popis onoga što je tražio.
Nemojmo o tome.
I to poduži popis.
Nabroji neke stvari s popisa.
-Nema šanse. -U redu.
Dobar pokušaj.
Ona je popis.
Dobar odgovor.
Poslije mi se javila porukom
u kojoj je pisalo da je luda za njim.
Ubrzo nakon tog izlaska, večerao je s mojom suprugom i sa mnom.
Ovako je sjeo, pogledao nas i rekao: „Ljudi, upoznao sam djevojku.
To je sve friško, ali mislim da bi mogla biti ona prava.“
Odmah se vidjelo da je to pogled zaljubljenog muškarca.
Oboma im je vrlo brzo postalo jasno
da žele nešto više i da moraju smisliti kako će ta veza izgledati.
A ona je bila vjetropirasta. Ali znam i da je pokušavala živjeti u trenutku.
Htjela je upoznati Harryja kakav uistinu jest,
ne onako kako ga poznaje javnost.
Mislim da mnogi članovi moje obitelji, pogotovo muškarci,
mogu doći u iskušenje ili osjetiti poriv da se vjenčaju s nekim
tko bi se uklopio u kalup,
umjesto s osobom koja je možda stvorena za njih.
Postoji razlika između donošenja odluka glavom i srcem.
A moja je majka većinu odluka, ako ne i sve, donosila srcem.
A ja sam ipak sin svoje majke.
Danas poslijepodne svjetski su mediji i svjetska javnost
čekali priliku da princezi Diani čestitaju
na rođenju drugog djeteta.
Dječaka.
Princeza Diana je uz prisutnost princa Charlesa
u subotu rodila njihova drugog sina,
plavookog dječaka teškog 3,12 kg koji je tako postao treći u redu za krunu.
Više od 200 ljudi od kojih su neki čekali pred bolnicom čitav dan
pozdravili su princa Charlesa i iskazali oduševljenje koje su čuvali za Dianu.
Danas su svi tako sretni.
Najljepša vam hvala. Presretan sam.
Mislimo da je to sjajno.
Svi su na sedmom nebu od sreće.
Jako sam sretna zbog lady Diane.
Star je svega 42 sata, a žene već luduju za njim.
Prince Harry prvi se put pojavio u javnosti, umotan u klasičnu bijelu deku.
Sjećam li se trenutka u kojem sam odjednom shvatio da je moja obitelj drugačija?
Ne. Mislim da… Mislim da je to išlo postupno.
Hoću reći, nije da nas je baka posjela
kao u školi i onako, s dugim štapom i naočalama na nosu
rekla: „Evo što znači biti članom kraljevske obitelji“.
To ne ide tako.
Prije obreda najuža se obitelj okupila u dvorcu
i ostalo je vremena da princ od Walesa
ispriča povijest glasovite haljinice…
A princ Harry bio je pravi gospodin.
-Harry! -Tiho budi.
Harry, nemoj mi gaziti prste.
William je tipični trogodišnjak… Jako živahan,
dok je Harry možda malo mirniji i samo promatra sa strane.
-Što, glasnije? -Glasnije.
Definitivno je drugačiji.
-Možda negdje… -U redu, hajdemo.
Hoćeš s njim ondje.
Ali ne možete uvijek kontrolirati sve.
Harry!
Mladom pijanistu treba očev mig kako bi znao kamo da pogleda.
Sjećam se da je moje djetinjstvo
bilo sretno, ispunjeno smijehom i svakakvim pustolovinama.
Djeca su u mašti već krenula gasiti požar.
Požar!
Nemam mnogo uspomena na mamu iz ranog djetinjstva.
Gotovo kao da sam ih potisnuo.
Ali uvijek ću pamtiti njezin smijeh, njezin vragolasti smijeh.
Govorila bi: „Možeš upasti u nevolju, samo pazi da te ne uhvate“.
I ja ću iznutra uvijek biti taj vragolan.
Mladi si je princ izradio kartonski dalekozor
kako bi predstavnicima medija uzvratio istom mjerom.
Najviše se sjećam da su nas paparazzi vječno pratili u stopu.
Poput brojnih britanskih obitelji, i Walesi u kolovozu ljetuju u Španjolskoj.
No mediji im ne daju mira.
Svake ih godine dočeka vojska reportera.
Rijetko kad smo mogli uživati u odmoru bez da netko ne iskoči
iz grma s fotoaparatom.
I kroz obitelj i kroz sustav
uvijek nam se savjetovalo da ne reagiramo
i da im ne potičemo znatiželju.
Uvijek je bio prisutan pritisak javnosti, što je bio uzrok mnogih drama,
stresova i suza. A te su suze…
uvijek bile majčine.
I valjda sam se baš u takvim trenucima znao zapitati: „Čekaj malo. Što sam ja?
Tko sam? Čega sam to dio?“
Pripadnici kraljevske obitelji najistaknutije su ličnosti u zemlji.
Oni utjelovljuju sve što Velika Britanija predstavlja.
Ako ste Britanac, teško ih je ne doživljavati
kao vlastitu proširenu obitelj.
Da ste me pitali što znači biti Britanka dok sam odrastala,
što znače institucija monarhije,
palače, pojedini članovi kraljevske obitelji, njezina povijest,
rekla bih da je sve to vrlo tijesno povezano sa simbolima ove nacije.
Mislim da je teško precijeniti kulturni značaj
britanske monarhije.
Dijelom i zato što je to drevna monarhija
koja postoji preko tisuću godina.
KRALJEVSKA OBITELJ VILJEM OSVAJAČ 1066.-87.
I ta je dugovječnost dodatno naglašena
dugovječnošću same kraljice.
ELIZABETA II., 1926. - 2022.
A sad slijedi vrhunac drevnog obreda.
Engleskom krunom
nadbiskup započinje jednostavni,
ali i najvažniji dio ceremonije kraljičine krunidbe.
Živjela kraljica!
Izjavljujem pred svima vama
da će čitav moj život biti posvećen služenju vama
i našoj velikoj carskoj obitelji
kojoj svi pripadamo.
Preko 70 godina bila je na tronu,
što je čini najdugovječnijom vladaricom u povijesti.
Naša je generacija posve drugačija. A generacije koje tek dolaze
možda će je početi propitivati.
Ovo ću reći s najvećom mogućom ljubavlju
prema kraljevskoj obitelji i ljudima s kojima radim,
no kad sve stavite pod povećalo
i kažete da je jedna obitelj krvlju pomazana od Boga
da bi vladala ovom
i drugim zemljama diljem svijeta,
to bi bio prilično težak razgovor.
Stoga, kako bi ta institucija opstala,
mora se osuvremeniti,
ali joj je potrebna i masovna podrška naroda.
Njihova se popularnost obično kreće između 60 i 80 posto.
A to je potpora o kakvoj političari mogu samo sanjati.
Ipak, kako bi opstali u budućnosti,
moraju zadržati tu popularnost.
Svake godine odlaze u dvije do tri tisuće kraljevskih posjeta.
Sva kraljevska kućanstva imaju tiskovne urede
koji kraljevskoj obitelji osiguravaju više-manje konstantan publicitet.
A taj je publicitet gotovo uvijek pozitivan.
POMOĆ ZA HEROJE
Obitelj ovisi o medijima kako bi njihove poruke doprle do javnosti
te kako bi i dalje bili relevantni i prisutni
u kolektivnoj svijesti Britanaca, kao i u svijetu.
ŠVICARSKA, 1995.
Nadam se da si snažan poput rijeke.
Princ William danas je poveo kraljevsku djecu na fotografiranje.
Princ Harry i princeza Beatrice marširaju iza budućega kralja,
premda druga kći princa Andrewa, princeza Eugenie
-napreduje nešto sporije. -Moraš se vratiti po nju.
Fotografi i kamermani snimili su sve četvero djece.
Potom su upitali princa Williama uživa li u skijanju.
Da, baš mi je lijepo.
Paparazzi su nas znali gnjaviti do te mjere da smo se morali silom smješkati
i odgovarati im na hrpe pitanja.
Možeš li pogledati u ovu kameru, molim te?
A sad u ovu ovdje, može?
Evo ga.
I to mi je od početka bilo silno neugodno.
Možeš li kratko pogledati ovamo?
Bok. Samo pogledaj ovamo.
Jesi li dobro, Eugenie?
-Beatrice, sve u redu? -Aha.
Možemo li sad probati nešto drugo?
Dogovorili smo se da stanemo na skije kako bi nas pustili na miru.
I neki bi nas pustili,
a drugi bi nas i dalje slijedili
snimajući ili čekajući da se desi neka nesreća
pa da izvuku kamere.
To nikad nije bilo fer i nije uspijevalo.
Priče o britanskoj kraljevskoj obitelji
tražena su roba, ne samo u Britaniji nego i u svijetu.
Zato fotografi koriste svaku moguću priliku
za neovlašteno snimanje članova kraljevske obitelji
jer se fotografije mogu prodati za desetke tisuća dolara.
Moja nas je mama svim silama pokušavala zaštititi
i dala si je u zadatak da se suprotstavi tim ljudima.
Oprostite.
Mogu li vas, kao roditelj, zamoliti da poštujete privatnost moje djece?
Da, naravno. Nema problema.
Jer sam ih dovela ovamo na praznike.
-U redu. -I zbilja bismo cijenili privatnost.
Razumijem, gospođo.
-I sigurna sam da kao… -Možemo li samo snimiti…
-Ne. -Danas popodne,
i onda ćemo vas pustiti na miru.
Samo da se pomaknete onamo kad skijate.
-I onda ćemo otići -Ne.
Danas nas je pratilo 15 kamera.
-Ja nisam bio među njima. -Niste,
ali kao majka želim zaštititi djecu. Hvala.
Hvala. Pozdrav.
Mislim da joj je takav život
prilično teško padao.
Imala je potrebu pričati o tome…
Večeras u Panorami gostuje princeza od Walesa.
…i zato je dala intervju Panorami.
Mislim da danas svi znamo kako je taj intervju dobiven na prevaru,
no ipak je ispričala istinu o svom iskustvu.
Što mislite o ponašanju medija prema vama danas?
BBC: PANORAMA, 20. STUDENOGA 1995.
Taj mi je interes i dandanas zastrašujuć i nevjerojatan
jer ja zapravo ne volim biti u centru pažnje.
Kad obavljam kraljevske dužnosti,
jasno mi je da će me snimati jednom kad iziđem iz auta.
Ali mene zaskaču čim se pojavim na vratima vlastita doma.
Nikad ne znam odakle će izviriti neki objektiv.
-Da, poznajem je. -U redu.
Mamu su uznemiravali dok je bila u braku s mojim ocem.
Ali nakon njihove rastave to se pretvorilo u čisto maltretiranje.
Iz Buckinghamske palače stiglo je priopćenje da su se
princ i princeza od Walesa nažalost odlučili rastati.
Ta je odluka donesena sporazumno
te će oboje i dalje ravnopravno sudjelovati u odgoju njihove djece.
Sve se promijenilo nakon rastave.
Život mi je postao jako težak.
Onog trena kad se rastala i napustila Instituciju, bila je prepuštena sama sebi.
Da, možda je bila jedna od najutjecajnijih i najmoćnijih žena svijeta,
ali je bila kompletno izložena.
Svašta sam vidio, iskusio i naučio.
PEOPLE: DIANINA PRIVATNA BITKA
Bol i patnju žena koje su se udavale u tu instituciju.
SUN: TAJNA TUGA PRINCEZE DI
LIFE & STYLE: PRINCEZA U KRIZI
Sjećam se da sam se pitao kako ću ikad naći nekoga
tko ima volje i snage podnositi
pritiske i teret koji dolaze u paketu sa mnom.
Ama baš svaka moja veza bi u roku od par tjedana ili mjeseci
završila u medijima,
obitelj te osobe morala bi trpjeti maltretiranje.
i životi bi im se okrenuli naglavačke.
Tako da su, nakon jedne ili dvije djevojke,
treća ili četvrta rekle: „Stani malo,
nisam baš sigurna da to želim.“
Zato, kad sam upoznao M, strašno sam se bojao
da je ne odbije sva ta medijska pažnja.
Ona medijska pažnja koja je od mene otjerala i mnoge druge ljude.
Znao sam da naša veza može opstati samo ako je
budemo tajili što je duže moguće.
Naša je veza u početku bila dobro čuvana…
slatka mala tajna.
HAZ ZOVE NA FACETIME
Ispočetka je to bila veza na daljinu.
Samo poruke i videopozivi.
Satima bismo razgovarali i to me uzbuđivalo
što je čudno, jer nije bilo uzbudljivo
onako kako ljudi vjerojatno misle da je bilo.
Naprosto je bilo opušteno i lako.
ŽELIM OVO S TOBOM ODMAH
Upoznavali smo se.
Baš kao i svaki drugi par, ispitivali smo:
„Koje ti je omiljeno jelo? Što voliš kuhati? Kakve filmove voliš?“
Sve sam bolje upoznavao Meghan. Znao sam
da se stvarno zaljubljujem u tu djevojku.
-O, ne! -Tako da sam, usprkos strahu…
naprosto otvorio srce da vidim što će se dogoditi.
BIG SUR, CALIFORNIA 16. SRPNJA 2020.
Odmetnuli smo se.
Osjećam se kao da radimo nešto jako zločesto.
O, Bože. Ljubavi.
Meghan je u mnogo toga
slična mojoj mami.
Jednako je suosjećajna,
i jednako samouvjerena.
Naprosto je topla.
Tko je to?
Znam da mnogi neće odobravati
to što sam i kako učinio,
ali znao sam da moram poduzeti sve što je u mojoj moći
-da zaštitim svoju obitelj. -Hej, bako.
Da.
Pogotovo poslije onoga što se dogodilo mojoj mami.
Da. To je tvoja baka Diana. Aha.
Znate, nisam htio da se povijest ponovi.
31. KOLOVOZA 1997.
Diana, princeza od Walesa, poginula je u prometnoj nesreći u Parizu.
Prema nekim izvještajima, paparazzi su
jurili za automobilom u kojem se vozila princeza,
navodno s namjerom da je fotografiraju.
Milijuni ljudi diljem svijeta u šoku su
zbog Dianine tragične i prerane smrti.
BILA SI POSEBNA I NEDOSTAJAT ĆEŠ NAM
Svaki vlasnik i urednik
svakog medija koji je kupio fotografije od onih
koji su bezobzirno zadirali u njenu privatnost
potičući tako pohlepne i svirepe pojedince da riskiraju sve
kako bi snimili Dianu, danas ima njezinu krv na svojim rukama.
Kad je mama umrla, bili smo razvučeni na dvije strane.
S jedne smo bili samo sinovi koji su htjeli plakati i tugovati,
suočiti se s boli zbog gubitka mame.
A s druge strane, morali smo skrivati emocije, izaći, rukovati se s ljudima.
-Hvala vam najljepša. -Hvala.
-Harry, silno mi je žao. -Žao mi je.
Williame.
Hvala vam. Hvala.
Čekaj. O, Bože.
Williama i mene svi su praktički smatrali svojom djecom.
Moja sućut.
Očekivanje da iziđemo među ljude Williamu i meni
jako je teško palo.
Sjećam se da mi je mama javila da je Diana preminula.
NICKY, HARRYJEV PRIJATELJ IZ DJETINJSTVA
I onda smo svi gledali taj pogreb
i njega kako hoda za lijesom.
MAMICA
Tad je javnost prvi put vidjela
kakav je uistinu
i mislili su da ga poznaju bolje nego prije.
Upoznao sam Harryja u Etonu kad mi je bilo 13 godina.
Bili smo smješteni u susjednim sobama,
pa smo razgovarali na prozorima kad bi se ugasila svjetla.
Mislim da kao dijete još nemate svijest
o drugim vidovima osobnosti, pa se vaši razgovori
svode na „Kako si?“, „Dobro“, ili…
A možda i bježite od dubljih razgovora
jer su oni pravi emocionalni vrući krumpiri.
Recimo, ne znate što treba reći.
Hoće li to pogoršati stvari umjesto da ih poboljša?
Ne kažete li ništa,
onda barem neće biti gore.
Vjerujem da je postojao dogovor s medijima,
da neće opsjedati Willa i Harryja kad su u školi.
Ali kad smo prvog dana izišli,
dočekala nas je gomila fotografa.
Harry!
Tad se sve ono što se događalo našoj mami
počelo događati i nama.
Harry!
Otkad je princ Harry otišao na Eton, njegov se otac trudio
osigurati mu što je moguće normalniji život.
Ali ovo je već treća priča o princu Harryju
koja puni naslovnice otkako je četrnaestogodišnjak u Etonu.
Nisu sve priče bile lažne,
ali bilo je dosta klasičnog pretjerivanja i recikliranja starih vijesti.
Divlji je, drogira se, pije, ostaje vani dokasna,
obilazi klubove, ima ovu curu, ima onu curu.
Što se događa?
RAZUZDANI HARRY - ŽENE, CIGARETE I ŽESTICA ZA PRINCA DIVLJIH ZABAVA
Znate, postoji razlika između toga da morate prihvatiti to što ste
član ove obitelji i stoga svjesni
da ste kao takvi zanimljivi javnosti,
i pomiriti se s tim da ste vječna meta paparazza koji jure za vama kroz crveno.
Onda trče za vama, što se meni dogodilo
barem 30 ili 40 puta kad sam bio mlađi.
To je bilo previše.
Prince Harry se sukobio s fotografima
rano jutros, na izlazu iz noćnog kluba.
Nakon svega nekoliko sati incident je završio u tabloidima.
Harry je bio vidno uzrujan i urlao: „Zašto me ne ostavite na miru?“
Sve što se događalo u UK-u bilo je tako intenzivno.
Pokušavao sam uspostaviti ravnotežu između tih iskustava i toga da sam
mladić koji se pokušava nositi s gubitkom majke
bez osobite podrške ili pomoći.
To nije bilo ispravno ni pošteno.
LESOTO, 2004.
Harry je došao u Lesoto godine 2004.
Isprva je on za mene bio dečko s Etona,
kojeg je pratio negativni publicitet.
Nisam ga poznavao,
ali pomislio sam: „Hajde da vidimo što se može s ovim mladićem.“
-Stada pasu na zajedničkoj zemlji. -Zajedničkoj, da.
Ispipavali smo se
da vidimo gdje i u čemu se slažemo.
Kad sam upoznao princa Seeisu, bio je fantastičan.
Skočili smo na konje i odjahali do njegova tora.
Mislim da se došao ovamo odmoriti
od onog paklenog žrvnja kod kuće.
Osjećao sam njegovu zahvalnost i prihvaćanje,
kao da želi reći: „U Lesotu sam
i možda ne znam mnogo o njemu, ali došao sam naučiti,
a ne pričati.“
Osjetio sam trenutnu reakciju, ne samo na mene, već i na zajednicu.
Vidio sam da je Harry vrlo nalik majci.
U kojoj vam je mjeri majka bila nadahnuće za to što ovdje činite?
U ogromnoj mjeri. Moja, kao i Seeisova majka.
Obje su pomagale oboljelima od AIDS-a,
pogotovo siročadi.
On je izgubio mamu kratko prije no što smo se upoznali.
Budući da smo obojica ostali bez majki,
ubrzo smo postali kao braća.
Bok svima.
Harry je poslije toga dolazio skoro svake godine.
Bilo mi je 18 godina i nekako sam pošao majčinim stopama.
Htio sam da njezino naslijeđe živi i da se ponosi mnome.
…službeno otvorili princ Seeiso i princ Harry,
osnivači Sentebalea.
To što je mogao doći ovamo i biti svoj
po meni mu je pomoglo da iz dječaka odraste u dobrog muškarca.
Čak smo mu nadjenuli i ime. Sosotho ime.
Mahale, što znači „ratnik“.
Harry ima duh ratnika,
i narav ratnika.
Lesoto mi je dao prostor i slobodu
da dišem, živim… i rastem.
Odlazio bih u Afriku i katkad ostajao po tri mjeseca.
Bocvana mi je jako prirasla srcu.
Činjenica da sam češće ovdje nego kod kuće jako brine mog oca.
Ovdje sam pronašao drugu obitelj. Prijatelje koji su me doslovno odgojili.
To mi je vrlo posebno razdoblje života.
Zato mi je bilo iznimno važno da to mogu podijeliti s Meg.
TORONTO, LJETO 2016.
Tog sam ljeta
htjela uzeti godinu dana pauze od posla i putovati.
I moji kolege su odlučili i rekli: „Ostavi u planovima i malo mjesta za čaroliju“.
Onda smo se pitali kad ćemo se opet vidjeti.
Rekao je da ima nekog posla u Africi i da je uzeo
slobodan tjedan. Ispostavilo se da sam isti taj tjedan i ja slobodna.
Upitao me želim li poći u Bocvanu.
Rekla sam mu da ću razmisliti. I jesam.
BOCVANA, KOLOVOZ 2016.
Bio sam oduševljen kad je pristala.
Žena koju sam vidio dvaput u životu ide sa mnom
u Bocvanu i pet ćemo dana živjeti u šatoru. Ideš.
Planirali su skupa otputovati u Afriku i biti malo sami.
Rekao je: „Znat ću je li to to ili ne
jer ćemo biti skupa 24 sata dnevno.“
Ulazim u avion i putujem u divljinu?
Molim? Što ja to radim? Mislim si,
što ako se ne svidimo jedno drugome,
a zarobljeni smo u šatoru usred ničega?
To je bio golem korak.
Ali mislim da je u srcu znala da to mora učiniti s njim.
Onda sam doputovala. To je bio naš prvi susret nakon mjesec dana.
Isprva je bilo čudno. Nismo znali trebamo li se poljubiti ili što.
Sjetila sam se da mi je dao sendvič s piletinom.
Onda smo uskočili u Land Cruiser i krenuli.
U prvi mah smo samo sjedili jedno do drugoga,
ubrzo smo se držali za ruke.
Zatim smo, dok je terenac poskakivao, ukrali pokoji poljubac.
I od tog se trenutka sve činilo posve normalnim i prirodnim.
Morali smo upoznati jedno drugo prije nego što svijet i mediji doznaju za nas.
Bila sam puna dojmova…
Nas dvoje u tom malenom šatoru,
i šuškanje usred noći.
Ugledala sam sjenu i pitala ga što je to.
Kao da je slon žvakao lišće u sjeni nad šatorom.
„Jesmo li sigurni? Ovo je nestvarno.“ A on će „Da.
Obećavam ti da ću te čuvati.“
A ja sam mu povjerovala.
Ukazala si mi ogromno povjerenje.
-Jesam. -Istina.
Sve je bilo baš kako treba, prirodno.
Oboje smo mogli biti to što jesmo.
Ništa nas nije ometalo, Nije bilo mobilnog signala.
Nije bilo zrcala. Ni kupaonice.
Nije bilo „Kako izgledam“?
Srećom, zbilja smo se svidjeli jedno drugome.
NEW YORK, RUJAN 2016.
Bilo je to 2016. Meghan i ja smo se našle u New Yorku.
Voljele smo ići u Bergdorf Goodman na čaj i šampanjac.
Pa sam je i tad pozvala na čaj u Bergdorf.
Rekla je: „Ovaj, ja…
Upoznala sam nekoga i mislim da sam zaljubljena.“
U princa Harryja. I ja…
Mislim, doslovno sam osjetila kako cijela vibrira.
Imamo fotografiju tog trenutka.
I vrisnula sam od sreće jer sam znala da je ovaj put drugačije.
Od prvog mi je trenutka bilo jasno
da su zaljubljeni
i da će otići na kraj svijeta samo da bi bili skupa.
Tad smo već bili svjesni naše povezanosti
i privlačnosti.
Ali kako će to funkcionirati u praksi?
Ja sam se pitala smije li on uopće letjeti.
Može li je posjetiti? Kako to logistički funkcionira?
Mislim da su izmisliti
način na koji će njihova veza opstati.
Imala je pravilo dva tjedna, što je jako pametno.
A ono je glasilo da se moramo viđati otprilike svaka dva tjedna.
Rekao sam joj da će to teško ići zbog mojih obaveza.
Da je neću moći toliko često viđati.
Puno je lakše meni otići k njemu u UK.
Još uvijek sam mogla sjesti na komercijalni let i proći ispod radara.
Tih prvih mjeseci kad se još nije znalo
bilo je logičnije da ona posjećuje mene.
Mogla je biti sa mnom u Kensingtonskoj palači,
mogli smo se odvesti do Windsora,
šetati Portmoreom,
i svašta raditi zajedno.
Tako smo se mogli neometano upoznavati
bez da nas netko snima i pretvori to u vijest.
Upravo je ta tajnovitost
ubrzala naše zbližavanje.
To je tako kad ste posve sami u svom svijetu.
Dovesti je u Kensingtonsku palaču kroz policijsku kontrolu
bilo je samo po sebi riskantno
jer ljudi pričaju, zar ne?
Nije važno kome vi vjerujete. Važno je kome oni vjeruju.
To doslovno tako ide.
Obični ljudi
misle da su članovi kraljevske obitelji jako privilegirani,
da žive u golemim palačama s brojnom poslugom
i da su im životi laki.
Nimalo im ne zavidim.
Ja bih rekao da oni žive u zlatnom kavezu.
Nemaju većinu sloboda koje mi ostali uzimamo zdravo za gotovo.
Imaju vrlo malo autonomije u odlučivanju o vlastitim budućnostima.
Službeno ne mogu birati religiju.
Prvih šestoro u redu za krunu
moraju dobiti kraljičinu dozvolu žele li se vjenčati.
Nemaju mogućnost ni slobodno birati karijeru.
A suvremeni mediji vole zabadati nos posvuda.
Tajne kraljevske obitelji
vrlo su vrijedna roba.
Bombastičniji naslov.
„KOME VJEROVATI?“ PAUL BURRELL ZGROŽEN
ODAVANJEM TAJNI KRALJEVSKE OBITELJI
Fotografija koja otkriva više. Šokantnija priča.
POLICIJSKI STRAŽAR PRODAO KONTAKTE ČLANOVA KRALJEVSKE OBITELJI
To će donijeti još posla. To će donijeti reklame.
Tabloidna kultura uistinu je nemilosrdna.
Ona kreira nestabilno, paranoično okruženje.
HAKERI '400 PUTA POKUŠALI PROVALITI U MOBITEL HARRYJEVA I WILLIAMOVA TAJNIKA'
Postoji ideja da mi u osnovi dopuštamo kraljevskoj obitelji da postoji i živi,
premda ekstravagantno,
pod uvjetom da imamo pravo uvijek znati sve o njihovim privatnim životima.
Ja mislim da to najviše utječe na žene u kraljevskoj obitelji.
Sjećam se kad je netko rekao Meghan:
„Želiš li posjetiti Tate i vidjeti malo Londona,
bolje to učini odmah jer će ti se život promijeniti.“
Tajno smo se sastajali od srpnja.
Strahovali smo od trenutka kad će se sve doznati.
H me pokušao pripremiti
za ono što bi moglo biti slično onome što je on već doživio.
29. LISTOPADA 2016.
Onda ga je nazvao Jason Knauf, njegov i Williamov tajnik za komunikacije.
Htio ga je obavijestiti da se jedan tabloid dočepao priče.
Rekao je: „Bude li objavljeno sutra, večeras se možemo zabaviti!“
Otišli smo na zabavu povodom Noći vještica,
za koju smo se mogli maskirati da nas nitko ne prepozna.
-Imao sam bandanu i zaštitne naočale. -Posudio si sjajan kostim.
Super kostim.
Mislili smo da nam je to posljednja šansa da iziđemo
-i zabavimo se. -Zabavimo se,
i jesmo.
Na zabavi je bila njegova sestrična Eugenie s tadašnjim dečkom, Jackom,
a došao je i moj prijatelj Marcus.
Bilo je super. Baš smo se zabavili.
I onda…
Čujete li? To je zvuk slamanja srca diljem svijeta
jer, kako doznajemo, princ Harry ljubi glumicu Meghan Markle.
-Šuška se da Harry ima djevojku… -…najpoželjniji neženja na svijetu…
-…transatlantski savez… -…Upoznali su se ovog ljeta…
Sutradan ujutro nas je dočekalo previše svega.
…princ i njegova američka dragana…
Rekla sam: „Dobro. Ponašat ću se kao da smo u divljini.
Jer mi je sve to strano,
ali vjerujem da ćeš me čuvati
i pomoći da to izdržim.“
-Za sebe kaže da je mješovite rase… -…ravno iz Comptona…
…iz pogrešnog dijela grada…
Ona se značajno razlikuje od nekoga koga bi
prosječni ljudi očekivali vidjeti u kraljevskoj obitelji.
Bio sam naivan. Nisam znao što me čeka.
Ali u listopadu 2016.
odjednom se sve promijenilo.
Meghan je velika devijacija…
Odvukla je Harryja od nas…
…djeluje kao neka verzija Antikrista…
MEGHAN I HARRY ZAHVALJUJU SVIMA KOJI SU IM POSLJEDNJIH GODINA
PRUŽILI POTPORU I POMOGLI U REALIZACIJI OVE SERIJE.
Prijevod titlova: Iva Tomečić